cyanic-selkie/wikianc huggingface dataset:
Fortannbein
Fortannbeina, premaxillene eller os præmaxillare er to små ansiktsknokler som utgjør en del av skalletaket som hos firbeinte virveldyr sitter helt fremst i hodeskallen. Hos mennesker og andre aper er fortannbeina normalt sammenvokst med overkjevebeinet. Som navnet antyder sitter fortennene festet i fortannbeinet. De aller fleste landlevende virvedyr har tenner festet i disse knoklene, med unntak av grupper som ikke har tenner slik som skilpadder, eller som mangler fortenner i overkjeven, slik som drøvtyggere og maurslukere. Alle tennene fra hjørnetennene og bakover sitter i os maxillare.
Iffland-ringen
Tradisjonen sier at det var den tyske skuespiller, dramatiker og teaterdirektør August Wilhelm Iffland (1759–1814) som fikk laget ringen og etablerte skikken med å testamentere den videre til en verdig skuespillerkollega.
Den eldste sikre dokumentasjon om ringen som æresbevisning, er et brev datert 1908, funnet i boet etter den tyske skuespilleren Friedrich Haase (1825–1911), der han testamenterer ringen til skuespilleren Albert Bassermann (1867–1952), med beskjed om at han i sin tur skal testamentere den videre til en verdig kollega.
Historie og myter
Ifølge en annen tradisjon skal Iffland selv ha mottatt ringen i gave fra Goethe, men dette finnes det ikke noen dokumentasjon for.
Det er ikke kjent hvor de andre ringene er blitt av. Materialet i dem var ikke spesielt verdifullt, så den sveitsiske forfatteren Viktor Reimann, som har skrevet bok om Iffland-ringen, antyder at de godt kan ha havnet hos skraphandlere, hvis de noen gang har eksistert.
Iffland eller Haase?
På undersiden av ringens etui sto teksten: «Verdighetstegn – En ring med Ifflands portrett til Friedrich Haase fra Theodor Döring, som selv mottok ringen fra Ludwig Devrient i Berlin. Tilegnet meg av Dörings enke. 75.» Hvis «75» antyder årstallet 1875, kan det ikke vise til året Haase fikk ringen av Dörings enke, ettersom Döring ikke døde før i 1878. Reimann skriver at 1875 kanskje var det året Döring bestemte seg for å gi ringen videre til sin venn Haase.
Fra privat til halvstatlig pris
Da Bassermann døde i 1952 uten å ha utpekt noen ny etterfølger, ba sjefen for den østerrikske Bundestheaterverwaltung (forbundsteateradministrasjonen) om at ringen ble utlevert til hans institusjon. Nok en gang ble det avisskriverier om ringens forbannelse, og den ble ikke gitt til noen ny skuespiller før i 1954. I juni dette året mente Josef Gielen, daværende direktør for Burghtheater i Wien det var på tide å få «Iffland-ringen opp av skuffen», og han foreslo å gi den til østerrikeren Werner Krauss, i forbindelse med hans 70-årsdag 23. juni. Forbundet for tysktalende scenearbeidere og scenekunstnere ble bedt om å uttale seg om forslaget, og i et ekstraordinært møte gikk de enstemmig inn for forslaget fra Wien. 22. oktober 1954 takket Krauss for den store æren og var beredt til å overta ringen – og testamentere den videre.
Liste over innehaverne
Som nevnt ovenfor, er det ikke kjent noen skriftlig dokumentasjon om ringen før Haase skrev sitt brev i 1908. Ulrike Kremsner skriver i sin avhandling fra 2012 at dersom de nevnte personene før Haase virkelig hadde ringen, er det sannsynlig at de fikk den etter sin forgjengers død, slik tradisjonen har vært fra og med Bassermann. Årstallene for starten på eier-perioden er derfor, i alle kjente omtaler, satt lik forgjengerens dødsår.
Anastasios II
Religionssplittelse
Det bysantinske samfunnet var splittet i sitt religiøse syn på monoteletismen. Keiser Filippikos hadde satt til side vedtakene fra det tredje konsil i Konstantinopel i 680-681 og utnevnt Johannes VI til patriark. Anastasios avsatte Johannes og utnevnte den ortodokse Germanos I til ny patriark i Konstantinopel. Dermed ble det også satt en stopper for splittelsen mellom Konstantinopel og pavekirken.
Kampen mot umajjad-kalifatet
Det arabiske umajjad-kalifatet hadde under kalifen al-Walid I trengt så langt fram som til Galatia i det sentrale høylandet i dagens Tyrkia og forberedte et felttog mot Konstantinopel. Anastasios forsøkte å gjenopprette fred med araberne, men mislyktes. Da al-Walid døde i 715 så han en mulighet til å slå tilbake. Han sendte en hær mot Syria under ledelse av Leo fra Isauria, den senere keiser Leo III. Imidlertid gjorde soldatene fra Opsician opprør, drepte sin admiral Johannes og erklærte Theodosius III som sin keiser. Theodosius inntok Konstantinopel etter seks måneders beleiring, og Anastasios ble tvunget til å underkaste seg den nye keiseren. Han trakk seg tilbake til et kloster i Thessaloniki.
Dusty Jonas
Karrière
I 2009 var han rangert på 7.-plass i USA etter bl.a. tredjeplass ved USA-mesterskapet innendørs, og 7.-plass i utendørsmesterskapet.
Han deltok ved US Open i 2012, og kom der på 2.-plass bak Jesse Williams. Han deltok ikke ved USA-mesterskapene dette året.
Jonas vant høydehopp ved USA-mesterskapet innendørs 2013 i Albuquerque. Ved USA-mesterskapet i friidrett 2013 utendørs kom han på 2.-plass, kun slått av Erik Kynard, der begge hoppet 2,28 meter. Han vant Drake Relays, med 2,31 meter, og han vant også IAAF World Challenge-stevnet i Melbourne dette året. Han deltok ved VM i friidrett 2013, men ble slått ut i kvalifiseringsrunden, der han hoppet 2,26 meter og fikk 16. beste resultat.
Farrell Treacy
Farrell Treacy (født 29. april 1995) er en britisk kortbaneløper.
Huib Ruygrook
5. mars arrangerte Ruygrook treningskamp mellom fjorårsesongens A- og B-tropp. Dette var utgangspunkt i hans inndeling av A- og B-tropp for 77-sesongen. Laget endte på tredjeplass bak seriemester Lillestrøm SK og Bodø/Glimt.
Fuwa
Setter man sammen navnene deres får man Bei Jing Huan Ying Ni, som betyr «Velkommen til Beijing».
Mie (navn)
Mie er også et japansk kvinnenavn som betyr «maske, fasade».
Anguloderus
Utbredelse og økologi
Slekten er kjent fra Vest-Papua på Ny-Guinea. Det eneste kjente eksemplaret ble samlet inn i Fak-Fak-provisen.
Kittie
1996–2004
I 2002 forlot Telena Atfield bandet og ble byttet ut med Jennifer Arroyo. I 2004 satte de inn et fjerde medlem, andre-gitarist Lisa Marx, og Jeff Phillips begynte å jobbe full-tid i Thine Eyes Bleed.
Kopervik Idrettslag
Kopervik Idrettslag (stiftet i 1924) er det største idrettslaget på Karmøy i Rogaland. Klubben har ca. 50 aldersbestemte fotballag, med et A-lag for herrer som i 2022 spiller i 2.divisjon avd. 6. Rekruttlaget spiller i 6. divisjon. Kopervik idrettslag har også ett damelag som i 2022 spiller i 3.divisjon.
Sesongen 2010
Den vanskelige andresesongen i 2. divisjon gikk ikke som håpet for Kilane. Profilene Idar Mathiassen og Bala Garba, spillere som var veldig viktige bidragsytere for klubbens gode 2009-sesong, kunne ikke forhindre et skuffende nedrykk til 3. divisjon med kun Stavanger IF bak seg på tabellen. Etter 2010-sesongen ble det klart at Mathiassen ga seg, samtidig som Bala Garba trappet ned til et lavere nivå og meldte overgang til fastlandssiden av kommunen og SK Nord.
Mountstuart Elphinstone
Utsending
Etter å ha tilbrakt omtrent ett år i Calcutta ble han i 1811 utnevnt til den viktige og vanskelige stillingen som britisk resident i Pune (tidligere kjent som Poona).
Lucius Cornelius Sulla
De tidlige årene
I 107 f.Kr. ble Sulla nominert kvestor av Gaius Marius, som tok kontroll over den romerske hæren i krigen mot nordafrikanske kong Jugurtha av Numidia. Den jugurthinske krig hadde startet i 112 f.Kr. med ydmykende resultat for Roma. Marius' hær beseiret til slutt fienden i 106 f.Kr., takket være Sullas initiativ til å fange den numidiske kongen ved å overtale hans familie til å bedra ham. Omtalen som Sulla fikk gjennom denne hendelsen satte fart på hans politiske karriere, men førte også til at Marius ble svært bitter på ham. Sulla fortsatte likevel å tjene Marius' stab fram til kampanjen mot de germanske teutonske og kimbrerske stammene i Gallia 104–103 f.Kr.. På dette tidspunkt ble Sulla overført til hæren til Quintus Lutatius Catulus, Marius sin rivaliserende konsul. Med Sullas hjelp beseiret Marius og Catalus kimbrerne i slaget om Vercellae i 101 f.Kr..
Tight end
Tight endens rolle i et vilkårlig angrep er avhengig av hovedtreneren og offensive coordinatorens taktiske preferanser og filosofi, samt lagdynamikken. I noen systemer fungerer tight enden mer som en sjette offensive lineman, som sjelden prøver å ta imot pasninger. Andre systemer bruker tight enden i hovedsak som en receiver, og drar ofte nytte av tight endens størrelse for å vinne dueller i forsvarets secondary. Mange trener har ofte en tight end som spesialiserer seg i å blokkere under løp, og en annen med mer øvelse på å ta i mot pasninger.
Løp
Ettersom at fullbacks har blitt mindre populært har en sjelden gang tight ends blitt brukt på løp, enten oppstilt i backfieldet eller som et reverse-play option i sloten.
Solokonsert
Barokk
Antonio Vivaldi videreutviklet formen i yttersatsene. Ritornellen ble ikke alltid gjentatt i tonikaen, men variert harmonisk og i omfang. Antall satser ble redusert til tre. Mellom to hurtige yttersatser ble det satt inn en langsom, sangbar og sparsomt akkompagnert sats.
Også de tidligste dobbeltkonsertene stammer fra Vivaldi, f.eks. L'Estro Armonico op. 3 med «Konsert for 2 fioliner, strykeorkester og basso continuo a-Moll nr. 8».
Syv søstre (1915)
Handling
Mici er den mellomste av syv søstre. Men de eldre søsknene tror at hvis en yngre søster gifter seg før dem, så kommer de eldste søstrene aldri få muligheten til å gifte seg - og de kommer til å ende opp som gamle hushjelper.
Skallagrímsgarður
Skallagrímsgarður er en liten park i Skallagrímsdalur i Borgarnes på Island. Parken ble oppført i 1930-årene av ungdomsforeningen Ungmennafélagið Skallagrímur og kvinneforeningen Kvenfélag Borgarness med støtte fra kommunestyret i Borgarnes.
Parkens spesielle severdigheter er gravhaugen etter Egil Skallagrimsons far, Skallagrim Kveldulvsson, og skulpturen Óðinshrafninn av Ásmundur Sveinsson.
Arthur Borren
Arthur Thurman Borren (født 5. juni 1949 i Eindhoven i Nederland), newzealandsk landhockeyspiller som deltok i de olympiske leker 1972 i München og 1976 i Montréal.
Borren ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. Borren spilte sju kamper og scoret to mål i turneringen.
Liste over byer i Kansas
Liste over byer i Kansas, sortert alfabetisk:
Ward Pétré
Han representerte Belgia under Vinter-OL 2018 i Pyeongchang, hvor han ble utslått i heatene på 1500 meter.
Bernhard
Kjente personer med navnet
Personene i listen er ordnet kronologisk etter fødselsår.
Island under Vinter-OL 2002
Island under Vinter-OL 2002. Seks sportsutøvere, fire menn og ton kvinner, fra Island deltok i alpint under Vinter-OL 2002 i Salt Lake City i USA. Island, som deltok for fjortende gang i et vinter-OL, vant ikke noen medaljer. Beste plassering var en 21.-plass i slalåm for menn. Alpinisten Dagný Linda Kristjánsdóttir var Islands flaggbærer under åpningsseremonien.
The Sheriff’s Dilemma
Handling
Avskjediget fra kirken, på grunn av sin tilsynelatende utilbørlige intimitet med en lærer, begynner den unge presten som en evangelist.
Ustaoset
Ustaoset er målgang i turrennet Skarverennet.
Salome
Utbredelse
Salome ble utbredt etter den protestantiske reformasjonen. Navnet er kjent brukt i Norge fra 1653.
Navnet er i dag svært vanlig i Ukraina, i formen Solomija eller Solomia (ukrainsk: Соломія).
Abilene (Kansas)
Abilene er en by i Kansas i Amerikas forente stater. Den har 6543 innbyggere, og er administrasjonssentrum i Dickinson County.
Terhi Mertanen
Mertanen vant en olympisk bronsemedalje i ishockey under vinter-OL 2010 i Vancouver. Hun var med på Finlands kvinnelandslag i ishockey som kom på tredjeplass etter å ha beseiret Sverige med 3-2 i bronsefinalen.
Else Heimstad
Ekteparet Else og Leif Heimstad er biografert i Tro mot sin visjon av Oddvar Schjølberg (utgitt 2012).
Pera
Pera er en bydel i det sentrale Istanbul, i kommunen Beyoğlu. Det området som i dag benevnes som Pera, dekker høyden ovenfor Galatabrua på neset mellom Det gylne horn og Bosporos. İstiklâl Caddesi er hovedgata gjennom bydelen.
Pera utvikla seg under Det ottomanske rike til å bli den delen av Konstantinopel der utlendingene holdt til, og har til i dag vært den mest kosmopolitiske delen av Istanbul. Det var her alle europeiske land hadde sine ambassader, og rundt ambassadene vokste det opp «nasjoner» som var mer og mindre uavhengige av de ottomanske myndighetene.
Salome (disippel)
Salome var gift med Sebedeus. Sebedeus omtales ikke direkte som Jesu disippel, men hun gjør det. Hun har av noen blitt omtalt som en tante av Jesus.
The Shooting of Dan McGrew
The Shooting of Dan McGrew er en amerikansk stumfilm fra 1915, regissert av Herbert Blaché.
Nordisk mesterskap i troppsgymnastikk 2015
Nordisk mesterskap i troppsgymnastikk 2015 for senior ble arrangert 14. november 2015 i Reykjavík på Island. Dette mesterskapet er for klubblag, ikke for landslag.
Island under Vinter-OL 1998
Island under Vinter-OL 1998. Sju sportsutøvere fra Island deltok i alpint under Vinter-OL 1998 i Nagano i Japan. Island, som deltok for trettende gang i et vinter-OL, vant ikke noen medaljer. Beste plassering var en tjuefemteplass i slalåm for menn. Alpinisten Theódóra Mathiesen var Islands flaggbærer under åpningsseremonien.
Blåforskyvning
Blåforskyvning, vanligvis brukt i fysikk og astronomi, er en forkortelse av bølgelengden og/eller frekvensen til elektromagnetiske bølger som blir sendt ut fra et objekt. Navnet kommer av at bølger med kort bølgelengde er i den blå (eller fiolette) delen av det elektromagnetiske spekteret når det blir sammenlignet med synlig lys i bølgelengde. Ettersom bølger med lang bølgelengde i spekteret til synlig lys er røde, er den motsatte effekten (forlengig av et signals bølgelengde) rødforskyvning.
Osen jernverk
Tidlig på 2000-tallet tok fortidsminnforeningen i Romsdal initiativ til å rydde stedet for krattskog. Med hjelp fra lokalmiljøet kunne de «gjenåpne» Osen jernverk i juni 2003. Det er laget en tursti fram til det gamle industrianlegget, og det er satt opp informasjonstavler.
Det norske Folkesprogs Grammatik
Det norske Folkesprogs Grammatik er en bok av Ivar Aasen skrevet i 1848.
Karl Henrik Nøstvik
Nøstvik kom til Kenya i 1965 som en del av den første norske gruppen av eksperter utsendt av den norske utviklingshjelpen. Gruppen skulle bistå det kenyanske folk etter at landet ble uavhengig den 12. desember 1963. Det var Kenyas første president, Jomo Kenyatta, som anmodet Nøstvik om å tegne bygningen som skulle huse hovedkvarteret til det regjerende partiet KANU.
Stoughton
Norske forbindelser
Stoughtons norske vennskapsby er Gjøvik. De to byene har hatt en rekke visitter seg i mellom, og i 1986 ble det inngått et formelt samarbeid mellom kommunene. På grunnskolenivå er det utvekslingsprogram mellom de to kommunene.
Næringsliv
Stoughton har mange internasjonale virksomheter, slik som Nelson Global Products, Universal AET og Cummins Filtration. En av de største arbeidsgiverne i byen er Stoughton Trailers, et internasjonalt kjent selskap for produksjon av noen av de beste semitrailere på markedet. Det er også andre produksjonsanlegg i byen, blant annet for Uniroyal og B & G Foods (Ortega and Cream of Wheat).
Alliansen
Gruppen markedsførte seg i valgkampen med to partiledermøter i Högfors og Bankeryd samt valgkampturneer. Det ble forsøkt et liknende samarbeid foran Riksdagsvalget 1991 som resulterte i at Carl Bildt fra Moderaterna ble statsminister.
De 24 historieverk
De omfatter sammenlagt over 3 000 skriftruller og er blitt til på oppdrag av forskjellige herskere gjennom århundrene.
Alessandro Camon
Alessandro Camon (født 7. juni 1963 i Padova) er en italiensk journalist, manusforfatter og filmprodusent.
Ingrid Skjøtskift
Hun er datter av gårdbruker og malermester Egil Skjøtskift og husmor Marit Skjøtskift (født Asphaug). Hun vokste opp på Lien i Oppdal som yngst av fire søsken. Moren satt i Oppdal kommunestyre og formannskap; hun og daværende ordfører Per Asphaug var firmenninger på farssiden. De representerte begge Høyre.
Groundskeeper Willie
Groundskeeper Willie er en figur fra tegnefilmserien The Simpsons. Han er vaktmester på Springfield Barneskole. Han har jobbet i 20 år ved skolen, like lenge som rektor Seymour Skinner.. Dan Castellaneta gir stemme til Willie.
«Lützow» (1939)
Den 4. april 1942 opplevde skipet et kraftig Luftwaffe-angrep under operasjon «Eisstoss».
Should a Wife Forgive?
Should a Wife Forgive? er en amerikansk stumfilm fra 1915, regissert av Henry King.
Amtshauptmannschaft Dippoldiswalde
Geografi
Forvaltningsenheten omfattet de syv byene Altenberg, Bärenstein, Dippoldiswalde, Frauenstein, Geising, Glashütte (Sachsen) og Lauenstein samt 111 landsbyer. I 1910 hadde den et areal på 652 km² og 58300 innbyggere.
Tsjukhloma
Tsjukhloma (russisk: Чухлома́) er en by i Kostroma oblast i Russland. Byen ligger ved bredden av Tsjukhlomasjøen, rundt 150 km nordøst for Kostroma. Innbyggertall: 5 400 (2005 est), 5 464 (folketelling 2002), 5 597 (folketelling 1989).
Byen ble første gang nevnt i krøniker i 1381, og ble ødelagt i Russlands urolige tider. Bosetningen fikk offisiell bystatus i 1778. I nærheten av byen ligger et historisk familiegods som har tilhørt Lermontov-familien.
Meiland
Meiland er ei fraflyttet bygd i Kvænangen kommune i Nord-Troms. Stedet hadde fast bosetting fra 1600-tallet til rundt 1960, og på det meste bodde det rundt 110 fastboende på Meiland, fordelt på rundt et dusin gårder. Det var ingen veiforbindelse, men stedet hadde ankomst av lokalbåt et par ganger i uken. Meiland hadde skole og egen handelsmann, som også tok seg av posten og lokalbåtens anløp.
Narva-Jõesuu kommune
To av bykommunen Narvas bydeler, Kudruküla og Olgina, utgjør enklaver innen kommunen.
Olaf Eggen
Olaf Eggen (født 12. oktober 1883 i Snåsa, død 9. mai 1965 i Snåsa) var gårdbruker på Eggen og ordfører i Snåsa 1929–1934 og 1938–1945. Han var først folkevalgt ordfører i tre valgperioder, valgt på Bondepartiets liste, og deretter NS-oppnevnt ordfører fra 1941.
Jianchang
Administrative enheter
Storkommuner: Kommuner:
EM i fotball 2016s søknadsprosess
Vertsbyer i Sverige
Halmstad, var også en kandidat, men droppet ut på grunn av problemer med arenaen.
Domenico Merlini
Liv og virke
Hans arkitektur er delvis influert av Andrea Palladio og er preget av overgangen fra senbarokken til klassisismen. Derfor er også en del barokke elementer tilstede i hans verker, som uttrykkssterke former og farmer, og en rikelig bruk av gull.
Andreas Johan Øhren
Øhren har nylig vært med på å skrive en lærebok i nyere historie for 3. klasse i den videregående skolen- «Tidslinjer» kom ut for salg i 2008 på Aschehoug forlag.
«Walden Abbey»
Den ble solgt av det norske rederiet i 1913 til landet Uruguay.
Ohio State University
Studier og forskning
Ved universitetet var det 58 344 studenter og 4 488 vitenskapelig ansatte i 2006, fordelt slik på de fem campusene:
Idrett
Ved siden av University of Michigan er Ohio State det eneste universitetet som har vunnet det nasjonale mesterskapet i både baseball, basketball og amerikansk fotball. OSU har fostret mange kjente idrettsstjerner, blant disse er Jesse Owens og Jack Nicklaus.
Langenes kirke
Langenes kirke ligger på Langnes i Øksnes kommune i Nordland. Kirka er ei korskirke i laftet tømmer med 170 plasser. Byggeåret for kirka er ukjent, sannsynligvis tidlig på 1500-tallet. Den er den eldste bevarte kirka i Vesterålen. Det er mulig at kirka opprinnelig ble bygd på Gisløya, litt lenger sør i kommunen, og senere flyttet til Langnes. Kirka fikk sitt første orgel i 1868.
På en høyde ved kirka står en bauta til minne om fiskere i Langenes som er omkommet på havet. Bautaen ble reist i 1944, etter initiativ fra Langenes Fiskarlag. På baksiden av steinen er 51 navn hogd inn.
Inventar
På tavla er det flere bilder. Hovedbildet midt på altertavla er av Jesus på korset. På hver side av Jesus på korset henger det et nytt bilde. Til høyre er det disippelen Johannes (jfr. ørnen ved hans føtter som er et merke for disippelen Johannes), og til venstre er det Moses med de to lovtavlene. Over hovedmotivet med korsfestelen finner man bilde av oppstandelen. Under hovedmotivet finner man nattverdsmåltidet som er malt inn. Tavlen ble gitt som gave til kirken av Anders Brønlund og hans kone i 1758.
Prekestolen er laget av presten Morten Tuesønn og er fra slutten av 1500-tallet.
Brannfare
Begrepet brannfare betyr at noe har lett for å ta fyr.
Arne Lothe
Arne Lothe (født 22. mai 1938 i Sandane) er en norsk friidrettsutøver som har vunnet fem NM-gull i sleggekast (1967, 1968, 1972, 1973 og 1974).
National Mall
Historie
Tanken bak den nasjonale allé ble opprinnelig unnfanget av Pierre Charles L’Enfant, en franskfødt amerikansk arkitekt og sivilingeniør i hans planer for byen Washington, DC, skapt i 1791. Imidlertid ble hans tanker først realisert på begynnelsen av 1900-tallet med McMillans kommisjonplan som også var inspirert av City Beautiful movement, en progreessiv arkitektonisk byforskjønnelsebevegelse. Blant annet innebar McMillans plan å flytte hovedjernbanen fra et sted på National Mall til dens nåværende lokalisering ved Union Station.
Fotball under Middelhavslekene 1975
Fotball under Middelhavslekene 1975. Fotball var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var sjuende gangen som fotball var med på programmet under middelhavslekene. Det var kun en fotballturnering for menn, ni lag deltok. Algerie vant finalen med 3-2 over Frankrike og Tunisia vant bronsefinalen mot Marokko med 4-3 etter straffespark.
Werner Werenskiold
Hans far var maleren Erik Werenskiold og broren var Dagfin Werenskiold. I studietiden var naboen Fridtjof Nansen hans mentor og tanten Fernanda Nissen inspirator. Han ble cand.real. i realfag ved Det Kongelige Frederiks Universitet i 1907 og var ansatt ved Norges geologiske undersøkelse 1907–17. Ved universitetet fortsatte han som stipendiat 1910–15 og dosent 1915–25. Sommeroppholdene på Svalbard 1917–25 ga grunnlag for hans dr.philos.-avhandling i 1924 innen øygruppens meteorologi (vind og strøm). Werenskiold var professor i geografi 1925–53 ved det instituttet som han også bestyrte i tiden 1917–53. Han skrev en rekke bøker.
Nikola Kotkov
Nikola Todorov Kotkov (bulgarsk: Никола Тодоров Котков; født 9. desember 1938 i Sofia, død 30. juni 1971 samme sted) var en bulgarsk fotballspiller, som spilte i angrep hos Lokomotiv Sofia og Levski Sofia. Han fikk flere landskamper for, før han døde i en bilulykke sammen med landslagskollegaen Georgi Asparukhov i 1971.
John Vanbrugh
John Vanbrugh (etternavnet uttales Van-bruh) (født 24. januar 1664, død 26. mars 1726) var en engelsk arkitekt og forfatter av lystspill. Han er kanskje best kjent som designer av Blenheim Palace og Castle Howard. Han skrev to polemiske og frimodige restaurasjonslystspill, The Relapse (Tilbakefall, 1696) og The Provoked Wife (Den forargede hustru, 1697), som begge har blitt favoritter på scenen, men som opprinnelig skrapte store kontroverser.
Tidlig liv
En moderne biograf som Kerry Downes har vært skeptisk til tidligere historikere påstander om hans bakgrunn i lavere middelklasse og har vist at en hentydning fra 1700-tallet om at faren Giles Vanbrugh «kan ha vært en «sukkerbaker» (sugar-baker)» har blitt misforstått. «Sugar-baker» antyder rikdom ettersom begrepet ikke viser til en som produserer sukkertøy, men en som eier et sukkerhus, det vil si en fabrikk som raffinerte råsukker fra Barbados. Sukkerraffinering ville normalt ha vært kombinert med sukkerhandel, noe som var en lukrativ forretning. Downes fremmet et eksempel på et slikt hus i Liverpool som ble beregnet til føre inn 40 000 pund årlig i handel fra Barbados, noe som ved eksempel kaster nytt lys over Vanbrughs sosiale bakgrunn, og ganske forskjellig fra det bilde av sukkertøybutikk i en bakgate i Chester slik det ble framstilt i et maleri av Leigh Hunt i 1840 og gjentatt i senere redegjørelser.
Ekteskap og død
I 1719 giftet Vanbrugh seg med Henrietta Maria Yarborough av Heslington Hall i kirken St Lawrence Church i York. Hun var 22 år gammel mot hans 55 år. Til tross for aldersforskjellen var dette tilsynelatende et lykkelig ekteskap som produserte to sønner. I motsetningen til de frilynte heltene og snobbene i hans skuespill var hans eget liv helt uten personlige skandaler.
The Relapse
Colley Cibbers beryktete tårefarse Love's Last Shift, Or, Virtue Rewarded ble skrevet og satt opp i midten av en teaterstrid. Londons eneste og vanstyrte teatersekskap, kjent som United Company, ble delt i to i mars 1656 da de eldre skuespillerne startet deres eget skuespillersamvirke, og den neste sesongen var en bitter rivalisering mellom de to selskapene.
Arkitekt
Vanbrughs valgte stil var barokken som hadde spredt seg over hele Europa i løpet av 1600-tallet, fremmet av blant annet Bernini og Le Vau. Det første barokke landlige huset som ble bygget i England var Chatsworth House tegnet av William Talman tre år før Castle Howard. Det var en konkurranse for å få oppdraget for Castle Howard, og den uerfarne klarte forbausende å få oppdraget framfor den profesjonelle, men mindre sosiale Talman. Vanbrugh grep sjansen og framkalte europeisk barokks metamorfose til en finurlig, bortimot underdrevet versjon som ble kjent som engelsk barokk. Tre av Vanbrughs design har fungert som milepæler for å evaluere denne prosessen:
Sabbatino de Ursis
Liv og virke
Sabattino de Ursis ble utdannet innen astronomi og sendt av sin orden til Kina i 1606. Først kom han til Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo.
Intriger fra de forbigåtte kinesiske astronomer forstyrret imidlertid hans astronomiske arbeide i Beijing, og de Ursis og hans assistent pater Diego de Pantoja måtte trekke seg tilbake til Macao i 1617, der de begge skulle forbli og ende sine dager.
Gregory Dayman
Dayman ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. Dayman spilte sju kamper i turneringen.
Boeing KC-97 Stratotanker
Historie og utvikling
Det amerikanske luftforsvaret brukte KC-97 fra 1950 fram til de ble faset ut til fordel for KC-135 ved begynnelsen av 1956. Flyene ble da overført til luftforsvarets reservestyrke og til Air National Guard før det ble tatt fullstendig ut av tjeneste i 1978. Totalt ble 816 KC-97 innkjøpt fra Boeing, mens kun 74 fly ble kjøpt inn av fraktevarianten, C-97. KC-97 hadde fire bensindrevne propellmotorer, men fraktet med seg jet-drivstoff for øverføring til jetfly i luften. På grunn av dette hadde flyet separate drivstoffsystemer for de to forskjellige typene drivstoff. To jetmotorer ble lagt til i konstruksjonen for å øke den maksimale operative høyde og hastighet, noe som gjorde tankflyene mer kompatible med datidens jetfly.
Jens Martin Knudsen
Jens Martin Knudsen (født 11. juni 1967 i Saltangará) er en tidligere færøysk fotballspiller som spilte som målvakt (keeper). Han var best kjent for å alltid spille med en hvit topplue av ull, grunnet en ulykke han var innblandet i som 14-åring. Han var dessuten den første færøyske fotballspilleren som gjorde karrière i utlandet. Knudsen startet som amatørspiller, og da han ble internasjonalt kjent var han fortsatt truckfører på havnen i Tórshavn.
Solheim Cup 2009
Fredag
Fourball
Søndag
Før søndagens single-matcher var stillingen slik at USA måtte vinne 6 matcher for å få de 14 poengene de trengte for å beholde pokalen.
Laguttak
Det europeiske laget besto av de fem øverste på poenglisten til LET, deretter de 4 beste fra Rolex-rankingen. Utover disse hadde kapteinen tre «captain's picks» hun kunne velge ut blant dem som ikke kvalifiserte seg ut ifra de nevnte kriteriene.
Gruvedrift i Cornwall
Gruvedriften nådde sitt høydepunkt i det 19. århundre, før konkurranse fra andre land førte til at prisen på kobber og senere tinn falt dramatisk, noe som gjorde gruvene ulønnsomme. Cornwall var et av de rikeste gruveområdene i verden, og på et tidspunkt var hele 600 dampmaskiner i drift i gruvene. Mot slutten av århundret begynte stengningene etter at årene man kunne ta ut med profitt var tømt.
Natalia Partyka
Under Sommer-OL 2008 i Beijing representerte Partyka Polen, der hun som en av to deltok i OL og paralympics samme år.
Matthias Wilhelm Huitfeldt
Militær
I 1754 solgte han sammen med moren Hafslund i Smaalenene og kjøpte noen år senere i stedet Clausholm med underliggende Skanderborg- og Sophie Amaliegård i Jylland.
X-Men: Days of Future Past
X-Men: Days of Future Past er en amerikansk superheltfilm fra 2014. Filmen er regissert av Bryan Singer, som tar over etter Matthew Vaughn, som regisserte forgjengeren X-Men: First Class (2011). Vaughn har imidlertid blitt igjen som manusforfatter, sammen med Simon Kinberg. Singer har tidligere regissert de to første X-Men-filmene, X-Men (2000) og X2 (2003).
Iztok Čop
Iztok Čop (født 17. juni 1972 i Kranj) er en slovensk roer som spesialiserer seg i dobbeltsculler. Han representerte landet sitt under Sommer-OL 2012 i London, der han tok bronse i dobbeltsculler. Han har også et gull fra Sommer-OL 2000.
Fylkesvei 2744
Fylkesvei 2744  går mellom Vestfossen i Øvre Eiker og Nedberg i Drammen. Veiens lengde er 6,8 km.
Annaskolan
Annaskolan var en jenteskole som ble grunnlagt i Stockholm i 1924 av Ester Edelstam. Skolen prøvde nye pedagogiske metoder som konsentrasjonslesing av bare et par fag av gangen noe som ga elevene muligheten til å fordype seg i studiene. Største delen av skolearbeidet utførtes i skoletiden og det ble bare gitt beskjedent med lekser. Skolen forsøkte også å konsentrere tiden som ble benyttet, samme tidsperiode ble studert i fagene i historie, litteratur-, kunst- og kirkehistorie. Metodene fortsatte å bli anvendt i Annaskolan-Detthowska skolan etter sammenslåingen med Detthowska skolan 1933.
Vrådal kirke
Historikk
Den tidligere Vrådal kirke lå på Roholt og ble revet da den nye kirken på Sanden sto ferdig. Det var en åttekantkirke i tømmer fra 1686, og dermed eldre enn Hospitalskirken fra 1705. Lorentz Dietrichson noterte i 1888 at «den ældre ottekantede Tømmerk. fra 1686 staar endnu». Siste gudstjeneste i den gamle kirken på Roholt var 19. mai 1887, deretter ble kirken revet og materiale fra den gamle ble brukt i «kirkestuen» og stallene ved den nye. Yttermåla på skipet var omkring 10 m og største høyde (tårnet) omkring 20 m. Åttekantkirken var oppført i tømmer og hadde et våpenhus som påbygg i stavkonstruksjon, og et bratt åttekantet tak med takrytter eller tårn. Det var ingen søyler ned i kirkerommet, slik at tårnet ble båret opp av svære bjelker som hvilte på ytterveggene og lagt i et stort kryss. I tårnet var det to kirkeklokker og snorer til disse hang ned i kirkerommet gjennom himlingen. Taket var dekt med spon. Taket var sammenføyd uten bruk av spiker, bare trenagler. På 1800-tallet ble den utvidet med et påbygg for koret. Allmuen kjøpte kirken for 110 riksdaler i 1726. Før åttekantkirken fra 1686 sto det trolig en stavkirke fra middelalderen på stedet, kalt «Roholta» kirke i «Roadal». Nordbø tror at stavkirken neppe var større enn Eidsborg stavkirke og trolig enklere i formen. I 1668 ble den omtalt som «en gammel trækirke af stolper bygt» og den var da så «brøstfeldig» at man ville bygge ny. Kirkegården viser fortsatt på topografisk kart over området. Det er også gravhauger like ved.
Gransnutebillegraver
Levevis
Gransnutebillegraver har larver som lever i små huler moren har gravd ut i sandjord. De lever som parasitoider, larvene utvikler seg på snutebiller, som moren har fanget og lammet med et stikk. Hver larve trenger et titalls snutebillelarver. De voksne (imago) finnes i mai til september. Noen ganger hender det at det kan være små kolonier på samme lokalitet.
The Slave Girl
The Slave Girl er en amerikansk stumfilm fra 1915, regissert av Tod Browning.
Thomas Solvoll
Han har tidligere spilt for Hønefoss, Strømsgodset, Mjøndalen og Birkebeineren
Flåtaløkka
Flåtaløkka er en av fire deler av Kongsberg videregående skole. På denne avdelingen er det idrettsfag, formgivningsfag og allmenn påbyggning.
Dobbeltkonsert
Grunnen til de få dobbeltkonsertene i romantikken og senere skyldes framfor alt den virtuose solistkulturen i stjernenes tidsalder (eksempler på slike soliststjerner er Ole Bull, Niccolo Paganini og Franz Liszt).
«I Saw Her Standing There»
I desember 1963 ga Capitol Records sangen ut i USA som B-siden på selskapets første singel av The Beatles, «I Want to Hold Your Hand». Singelen toppet hitlistene i USA sju uker på rad. «I Saw Her Standing There» gikk inn på Billboard Hot 100 8. februar 1964, og ble værende der i 11 uker (beste plassering nr. 14).
Komposisjon
Sangen ble skrevet av Lennon og McCartney sammen, men var basert på McCartneys idé. Sangen het opprinnelig «Seventeen», og McCartney fikk idéen på bilturen hjem fra en konsert i Southport og fullførte den hjemme i Forthlin Road i september 1962 McCartney sa: «Jeg sa: 'She was just seventeen,' og så: 'Beauty queen'. Da jeg viste den til John, knakk han sammen av latter, og sa 'Du tuller med den linja, gjør du ikke?'». «Det var en av de første gangene han sa 'Hva? Det må du endre...'» Teksten ble skrevet i en skolebok. «Remember», en bok av McCartneys bror Mike McCartney, viser et fotografi av Lennon og McCartney som skrev sangen mens de klimpret på gitarene og leste skoleboka. McCartney innrømmer å ha lånt basslinja direkte fra Chuck Berrys «I'm Talking About You».
Opptak
På albumet starter sangen med McCartneys «one-two-three-FOUR!» («one-two-three-FAH!»). Vanligvis er disse klipt bort fra den endelige lydmiksen. Likevel lot George Martin denne være med på den ferdiginnspilte sangen, da han syntes den passet til sangens ånd.
Kathryn Thomson
Kathryn Thomson (født 26. januar 1996) er en britisk kortbaneløper.
Hun representerte Storbritannia under Vinter-OL 2018 i Pyeongchang, hvor hun ble utslått i heatene på 500 meter.
Noraker Gård
Noraker Gård er en gammel slektsgård i Aurdal i Nord-Aurdal kommune. De er kjent for sin produksjon av rakfisk, noe de har drevet med i generasjoner. De startet med oppdrett av fisk til produksjon av rakfisk i 1969. Fisken i det nåværende oppdrettsanlegget får vann fra 900 moh inne på Aurdalsåsen. De har eget foredlingsanlegg i lokaler på gården.
Slovenias geografi
I nord domineres landskapet av Alpene, blant annet fjellkjeden Karawanken langs grensen mot Østerrike, mens det på Den pannoniske slette mot grensen til Ungarn og Kroatia i nord-nordøst er stort sett flatt. Majoriteten av Slovenias landskap er likevel åslendt og fjellrikt, med rundt 90 % av arealet plassert over 200 meter over havet. Slovenias kystlinje mot Veneziabukten er rundt 47 km lang fra Italia til Kroatia.
Historiske regioner
De tradisjonelle slovenske regionene, basert på den tidligere inndelingen i fire habsburgske kronland (Krain, Kärnten, Steiermark, og Kystlandet), er:
Kilder
CIA World factbook, besøkt 19.10.08
Ki Sung-yueng
Ki anses som en av de beste yngre fotballspillerne sammen med Lee Chung-yong, som han har spilt sammen med på FC Seoul. Han er kjent for sin teknikk og visjon, så vel som for nøyaktige og lange pasninger. Begge spillerne er kjent som 쌍용 (雙龍) «Ssang Yong (Double Dragon)», som skyldes ikke bare utviklingen av eget talent, som deres roller på FC Seoul. Hans spillestil har gitt han kjælenavnet «Korean Gerrard». 22. september 2009 fikk han Sky Sports Scout Rating of 62/80. Ki kom til Glasgow 2. desember for en medisinsk test og for å signere en fireårig kontrakt, for han offisielt ble Celtic-spiller 1. januar 2010.
FC Seoul
I FC Seouls første kamp i 2009-sesongen skåret Ki ett mål i en 6-1 kamp mot Chunnam Dragons. Samtidig ble det stadig spekulert i en mulig overgang for Ki, og klubber som PSV Eindhoven, Hamburg SV og Porto ble nevnt.
Mariahilfer Straße
Historie
Allerede før Tyrkias første beleiring av Wien i 1529 var dagens Mariahilfer Straße en viktig vei vestover fra Wien. Dette gjenspeiles også i gatens tidligere navn; Kremser Straße (veien til Krems – en by ved Dunau) og Bayerische Landesstraße (Landeveien til Bayern). Lokalt ble også veien kalt Schönbrunner Straße (veien til Schönbrunn).
The Slim Princess
The Slim Princess er en amerikansk stumfilm fra 1915, regissert av E. H. Calvert.
Selwyn Maister
Selwyn Gerald Maister (født 24. mai 1946 i Christchurch), newzealandsk landhockeyspiller som deltok i de olympiske leker 1968 i Mexico by, 1972 i München, 1976 i Montréal.. Maister ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. Maister spilte sju kamper i turneringen.
Blodappelsin
Frukt- og grønnsakdistributøren Bama markedsførte i 2006 blodappelsiner som røde appelsiner. Etter dette skal Bama ha økt salget med 70 prosent.
Theodosius III
Biografi
Lite er kjent om Theodosius' korte regjeringstid. Han ble ganske snart utfordret av en arabisk invasjon fra umajjad-kalifatet under ledelse av kalifen al-Walid I som trengte helt inn til Galatia i det sentrale høylandet i dagens Tyrkia. En arabisk flåtestyrke deltok også i angrepet. I 716 undertegnet han en traktat med khan Tervel av Bulgaria i et forsøk på å sikre støtte mot den arabiske invasjonen. I bytte mot støtten måtte Det bysantinske riket flytte grensen mellom seg og Bulgar-riket i Trakia i favør av bulgarerne.
Trond Ørjan Eide
Referanser
<References />
Karkheh
Karkheh nevnes i Bibelen og har der navnet Ulai (hebraisk: אולי). Fra akhemenidenes tid forteller Herodot om en elv han kaller Choaspes, og at den persiske storkongen Kyros II bare ville drikke vann fra den. Derfor ble det overalt han reiste medbragt store sølvtønner med kokt Choaspes-vann.
Sydvest Film
Sydvest Film var et lokalt produsentselskap i Stavangerregionen som ble etablert i april 2003.
Til sammen 37 lokale filmskapere, enkeltpersoner og firma tegnet seg som aksjonærer. Foruten tilskudd fra SND og Rogaland fylke, bidro Stavanger kommune med 150,000 kroner til etableringen, 100,000 fra kulturbudsjettet og 50,000 fra næringsfondet. Sydvest Film hadde som mål at TV-produksjon skulle stå for 40 % av de totale produksjonsinntektene, lage én spillefilm annethvert år, og å ha én til to større samproduksjoner hvert år.
Carina Westberg
Carina Westberg (født 8. september 1972 i Oslo) er en norsk forfatter og frilans oversetter.
Welsh corgi cardigan
Opprinnelse og alder
Ordet corgi er sammensatt av de walisiske ordene cor, som betyr dverg, og ci, som betyr hund. Navnet brukes på to hunderaser, welsh corgi cardigan fra Cardiganshire og welsh corgi pembroke fra Pembrokeshire.
Stormy Monday
Anmelderne
Aftenpostens anmelder gav den lunken mottakelse, men gav noe ros til Stings skuespilleropptreden.
Feronia (mytologi)
I henhold til en tradisjon nedtegnet av den romerske poeten Vergilius var Erylus, konge av oldtidsbyen Praeneste (i dag Palestrina 35 km øst for Roma), Feronias sønn. En helt annen romersk tradisjon forteller at hennes sønn var underverdens Herulus, gud for det mørkeste mørke.
Uklart opphav
Det er mange versjoner av Feronias kult. Hun er også blitt framstilt som en gudinne i etruskisk mytologi, og derfra opptatt i romersk mytologi. Eller, at hun opprinnelig var en latinisk gudinne i utgangspunktet. I henhold til den romerske forfatteren Marcus Terentius Varro kan Feronia først ha vært en gudinne som ble overtatt fra den italiske stammen sabinerne som romerne erobret og underla seg omkring 290 f.Kr. I henhold til de romerske legendene ble de sabinske kvinnene først røvet og muligens kom Feronia med som en del av kvinnenes kulturelle og religiøse tilknytning.
Tifany Huot-Marchand
Hun representerte Frankrike under Vinter-OL 2018 i Pyeongchang, hvor hun ble utslått i heatene på 500 meter.
Sander Boschker
Sander Boschker (født 20. oktober 1970 i Lichtenvoorde) er en nederlandsk tidligere fotballspiller.
Veitvet skole
Historie
Skolen var tilknyttet grøntområdene i Veitvetdalen vestover mot Siemens på Linderud. Veitvethallen ble nyttet til kroppsøving.
Stallotufter
Stallotufter er en type kulturminner som er spor etter eldre bosetning i yngre jernalder og middelalderen i høyfjellsdaler i Nord-Norge og Nord-Sverige. De er anlagt i rekke. En finner stallotuftene over tregrensen, mellom 550 og 850 meter over havet, helt fra Frostviken til Devdisdalen. De er runde eller ovale med en diameter på mellom 4 og 6 meter og med nedsenket gulvflate. Flere slike tufter kan finnes på samme sted og lagt i rekke, men sjeldent mer enn åtte enheter.
Beskrivelse av tuftene
Stallotuftene er dels runde, dels ovale, de har en bred voll og en noe nedgravet golvflate. I midten har de et ovalt eller rektangulært ildsted. Selve vollen er kontinuerlig, slik at det er vanskelig å se hvor inngangspartiet har vært. De har som regel indre mål på 6–8 x 5–7 m. I forbindelse med tuftene er det få arkeologiske funn, med unntak av enkle gjenstander av jern og husgeråd som spinnehjul, bryner, fragmenter av kar av kleber. I ildstedene er det påvist lag av hvit til mørkebrunt fettete jord, lengre ned er det rødbrent undergrunn.
Tolkning av funnene
Storli mener at om stallotuftene var ment for jakt, ville samiske tabuforestillinger ikke tillatt kvinnelig tilstedeværelse. Imidlertid er det inndelinger av stallotuftene som tyder på at kvinner hadde tilhold der, dessuten har en funnet gjenstander som spinnehjul. Kvinnene ville ha oppgaver som melking i forbindelse med tamreindrift. Andre har derimot argumenter for at kvinner var tilstede, men at om det var en jaktplass, så behøvde kvinnene ikke å ha vært med i selve jakten. Et argument er at intensivering av reinfangsten ga behov for kvinnenes deltagelse. Andre forskere mener at stallotuftene var fangstboplasser som kan ha vært benyttet av samer fra fjordområdene i Norge. Årsaken er at undersøkelser av rester etter menneskene tyder på at de spiste marin mat.
I det store og det hele var det i løpet av yngre jernalder og tidlig middelalder økt utbredelse av tufter og fangstgroper, noe som tyder på sterkere ressursutnyttelse av rein, og muligens småvilt. Bakenforliggende årsak mener en kan være større europeisk etterspørsel etter skinn. Dette har også gitt behov for bedre merking av territoriene. Over hele Fennoskandia kan en se sterkere markering av tufter og ildsteder i rekkeform. Den samiske kulturen blir også mer likeartet i denne perioden. Om samene begynte med tamreindrift så tidlig, er derimot usikkert. Selv om de kun drev med reinsjakt, hadde de uansett noen få reinsdyr som de brukte som lokke-, kløv- og trekkdyr.
Stalloboplassene går ut av bruk i løpet av senmiddelalderen, dette gjelder både i Norge og Sverige. Ved Lule älvdal avtar bruken gjennom 1300-tallet og opphører helt på midten av 1400-tallet. Så tas de igjen i bruk på midten av 1600-tallet. Samme mønster er sett i Lønsdalen. En hypotese for denne lange perioden uten bruk, er at svartedauen førte til en krise for de vestsamiske samfunnene.
World Benchrest Shooting Federation
Verdensrekorder
Offisielle rekorder registrert av World World Benchrest Shooting Federation:
Professional Footballers’ Association
Professional Footballers' Association (PFA) (norsk:Profesjonelle fotballspilleres forbund), er fagforeningen for profesjonelle fotballspillere i hele Storbritannia. Det er verdens eldste fagforening innen idrett, og har omkring 4 000 medlemmer.
Players' Union/Professional Footballers' Association (1907– )
Senere ble navnet endret til dagens Professional Footballers' Association og de har jobbet hardt med å tale spillernes sak innen fotballen i Storbritannia. Blant annet har foreningen fått fjernet maksimums-lønnen og ordnet med gode forsikringer og pensjonsordninger for sine medlemmer. Foreningen bistår også spillere som har havnet i konflikt med sine klubber.
Edel Hætta Eriksen
I 1990 ble Hætta Eriksen utnevnt til æresstudent ved Samisk høgskole. Hun har også mottatt utmerkelser som Kautokeino kommunes kulturpris, Samerådets kulturpris og St. Olavsmedaljen.
Jan Gotlib Bloch
Liv og virke
Blochs skrifter fikk spredning over verden, men hans tanker ble for det meste ignorert av makthaverne. Eventuelt var de med på å påvirke tsar Nikolaj II av Russland til å ta initiativet til den første fredskonferansen i Haag i 1899. Bloch deltok selv på denne konferansen.
Torkjell Haugerud
Torkjell Haugerud ble 29. oktober 1903 gift med med Bergit Sigurdsdotter (27. februar 1868–1937). De fikk en datter, Anne. Haugerud satt som bonde på garden til krakket i 1929. Kriseårene som fulgte ble harde for familien, men de kom seg med mye strev gjennom vanskelighetene. Så flyttet de til Seljord og ble boende der resten av livet.
Riksdagsvalget i Sverige 2006
Valgkampen
Statsminister Göran Persson utløste på sin side spekulasjoner om at han skulle trekke seg da han i mars 2004 kjøpte en gård i Flen, men ved Socialdemokraternas landsmøte i 2005 ble han gjenvalgt som leder for en fireårsperiode og var dermed den klare statsministerkandidaten for enda en periode.
Fitjar
Navn
Navnet Fitjar er et gammelt gårdsnavn og er flertall av det norrøne fit, som betyr noe nær 'flat, frodig eng ved vann'. Etter år 1500 ble navnet skrevet på forskjellige måter som Fiddie, Fidie, Fettie, Fittie, eller Fitie, før man gikk tilbake til det opprinnelige navet Fitjar. Fitjar ble nevnt i Håvamål der det blir skrevet Fitjungr. Fitjarnavnet blir også nevnt av skalden Sigvat Tordsson i Bergsølisvisene (omkring 1040) og skalden Tord Sjårekson i kvadet om Torolv Skolmson i 960-årene. Av andre norrøne tekster er Fitjar nevnt i Heimskringla, Fagrskinna, Flatøyboka, Landnåmaboka og den eldste jordeboken vår fra mellomalderen, Bjørgynjar Kalfskinn.
Geografi
Fitjar kommune består av den nordlige halvdelen av øya Stord og Fitjarøyene, som ligger mellom Stord og Bømlo. Selve tettstedet Fitjar ligger på en vid og flat slette på nordvestsiden av øya, vest for Stordfjellene, som går på langs av hele øya fra nord til sør.
Viker, sund og fjorder
På østsiden av Fitjar og Stord ligger Langenuen med Tysnes på andre siden. Langs Langenuen finner man Vestvik, Færøysund, Levåg, Sandvikvåg og Tveitevåg. Nord for Fitjar ligger Selbjørnsfjorden og fra her går Fitjarviken sørover mot Fitjar sentrum og innimellom Fitjarøyene strekker Engesundsleia, Nyleia og Brandasund seg sørover. Stokksund ligger mellom Stord og Bømlo og fra her går det to små fjorder inn på Fitjarsiden av Stord. Den sørligste av disse er Dåfjorden. Dåfjorden deler seg i to greiner, den ene sørover og inn i Stord kommune, og den andre går nordover og inn i Fitjar der Sagelven munner ut. Den nordligste er Hellandsfjorden, der Kjærelven fra Storavatnet ender. Innløpet til Hellandsfjorden var opprinnelig svært trangt og hadde sterk strøm, men i 1890 ble innløpet utvidet slik at småbåter kunne passere og gå inn til mølla i Kjærelven.